मोहम्मद रफी मेमोरियल नाइट स्पर्धा में प्रशांत रहा अव्वल
यादगारे रफी सोसायटी, चंडीगढ़ द्वारा टैगोर थियेटर मोहम्मद रफी मेमोरियल नाइट का आयोजन किया गया। जिसमें उन गायकों ने प्रस्तुति दी जिन्होंने पिछले दिनों आयोजित प्रतियोगिता में अव्वल स्थान प्राप्त किए थे। समारोह में सिने अभिनेता परिक्षित साहनी, वित्तमंत्री कैप्टन अभिमन्यु टोहाना के एसडीएम रह चुके पीके शर्मा सहित अनेक गणमान्य लोग उपस्थित थे।
कार्यक्रम में महाराजा अग्रसेन स्कूल के दसवीं कक्षा के छात्र प्रशांत ने पुरानी फिल्म सगाई का गीत ना ये जमीं थी ना आसमां था, ना चांद तारों का ही निशां था, सुनाकर हर किसी का दिल जीत लिया। सिने अभिनेता परिक्षित साहनी पीके शर्मा ने प्रशांत को स्मृति चिन्ह देकर सम्मानित किया। इस अवसर पर उसके साथ स्कूल प्रिंसिपल डॉ. गणेश कौशिक, पिता देवीदयाल, प्रेम चंद गर्ग, डॉ. सुरजीत खोबड़ा लक्की मौजूद थे।
चंडीगढ़ में आयोजित मोहम्मद रफी गायन स्पर्धा में अव्वल रहने वाले प्रशांत को सम्मानित करते सिने अभिनेता परिक्षित साहनी पीके शर्मा।
bho_Deva hin_Deva hin_Deva hin_Deva